Under [[Spiritusforbuddet i USA|forbudstiden]] i 1920, da Reles stadig var teenager, udførte han sammen med Goldstein opgaver for de tre Shapiro-brødre (Meyer, Irving og William Shapiro), der drev diverse kriminelle aktiviteter i Brooklyn. I forbindelse med udførelse af en af disse opgaver, blev Reles taget af politiet og idømt to års ungdomsfængsel. Shapiro-brdørene hjalp ikke Reles, hvilket lagde grunden til had mod brødrene. Efter løsladelsen gik Reles sammen med Goldstein og George Defeo ind i illegale aktiviteter med drift af [[spillemaskine]]r, et område, der var domineret af Shapiro-brødrene. Gennem Defeos forbindelser fik Reles og Goldstein kontakt til den indflydelsesrige gangster [[Meyer Lansky]], der var interesseret i at udvide sine aktiviteter til de fattige nabolag i Brooklyn. Lansky gav beskyttelse til Reles og Goldstein mod at få del i indtægterne. Reles og Goldstein udvidede senere aktiviteterne til bookmaking, [[åger|lånehajsvirksomhed]], afpresning ved hjælp af fagforeninger m.v.
Historie Kriminalitet